J.J. Cremona John J. Cremona (ix-Xagħra, Għawdex, is-6 ta' Jannar 1918 - ) huwa ġurista u poeta Malti. Hu ġurista fl-oqsma sew nazzjonali kemm internazzjonali u kien hu li fassal il-Kostituzzjoni ta' Malta meta Malta kisbet l-Indipendenza mir-Renju Unit fl-1964. Kien Prim Imħallef u Viċi President tal-Qorti Ewropea għad-Drittijiet tal-Bniedem. Huwa wkoll l-awtur ta' għadd ta' pubblikazzjonijiet ta' xejra kostituzzjonali, u anke kotba ta' poeżiji. Cremona kiteb poeżija bi tliet lingwi (Taljan, Ingliż u Malti). Il-kittieb Żebbuġi Frans Sammut, lil John J Cremona jsejjaħlu Missier il-poeżija Maltija moderna. Cremona ħareġ seba' kotba tal-poeżija li huma: Eliotropi , Songbook of the South, Malta Malta (bl-Ingliż fl-1992), Mas- Sebħ Għasafar (bil-Malti fl-2004), Ekwinozju (bil-Malti fl-2006), Poesie-Poems-Poeżiji (fi tliet ilsna fl-2009) u Il-Kantiku tax-Xagħra (2012). Cremona beda l-karriera poetika tiegħu qabel il-gwerra, l-ewwel f'Malta u mbagħad f'Ruma mnejn kiseb id-Dottorat fil-Letteratura. Hemm ukoll kien jippubblika l-poeżiji tiegħu bit-Taljan f'xi wħud mill-aħjar rivisti, rebaħ darbtejn premju fil-Mostra Nazionale di Poesia Contemporanea u ġie tradott bil-Franċiż minn Jeanne Tisseau f'La Revue Nationale ta' Brussell, li ddeskrivietu bħal wieħed mill-kapijiet tal-moviment letterarju żagħżugħ. Ta' min jgħid li l-poeżiji tiegħu (bl-Ingliż) dehru wkoll f'xi wħud mill-aħjar rivisti Ingliżi, Awstraljani u Amerikani kif ukoll kien ġie mistieden biex ikun il-poeta li jirrappreżenta lil Malta fl-Antoloġija prestiġjuża tal-English Association, Commonwealth Poems Today, u dan lura fis-sena 1967. Cremona kien għal bosta snin Viċi President tal-International Poetry Society tal-Ingilterra meta kellha bħala President tagħha lil Christopher Fry. Poeżija tiegħu kienet ġiet moqrija mill-Poet Laureate Ingliż Cecil Day-Lewis fl-1969, u xi snin wara, fl-1992, waħda mill-poeżiji tiegħu tal-Gwerra, li iktar tard kienet ġiet ukoll immużikata minn Charles Camilleri, kienet inqrat mir-Reġina Eliżabetta t-Tieni waqt l-Inawgurazzjoni Uffiċjali tas-Siege Bell Memorial. ISBN:9990900868 (ISBN13: 9789990900866) http://www.taktos.net/Files/Booklist.pdf Dr Carlo Antonio Barbaro was succeeded by his son in 1798, then succession passed from father to son untill 1971, when the title was succeeded by the eldest daughter Beatrice Crispo-Barbaro. Beatrice married in 1949 to his Honour Prof. J.J Cremona K.M, LL.D and have three children. The Marchioness di San Giorgio had passed away in February, 2001, and is succeeded by her only 'son' Dr Anthony Cremona Barbaro L.L.D as the 9th Marquis di San Giorgio (St.George).